Document ID: /roh_data/filtered/fineweb-2-filterrobots_roh.jsonl.gz/73656

L’idea oriunda era da prender las maschinas or da lur context agrar e las plazzar en in auter conturn. E lura laschar raquintar ellas lur istorgia. In’interacziun tranter apparat ed artist, tranter maschina e maschina. In teater da marionettas, nua ch’ins na sa betg adina, tgi che è uss la marionetta.
La preschientscha da las maschinas e lur interacziun duess era sdregliar atgnas regurdanzas ed experientschas, e laschar ponderar aspectaturs ed aspectaturas dals divers temas en connex cun l’agricultura.
Ina dumonda fitg essenziala cun preparar il toc era: tgi decida da tgi? Decidain nus da las maschinas, ni decidan las maschinas, co che nus ans muventain, en tge tact e cun tge ritmus?
Ina suletta preschentaziun
Premiera e suletta preschentaziun dal teater «Ei vegnan a secalmar» è sonda ils 26 d'avust a las 20.00 sin il parcadi da las pendicularas Cuort / Sursaissa. Il teater vegn mussà da tutt’aura. En cas da plievgia vegn procurà per suttetg.